3. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑ ΥΤΙΛΙΑΣ Αριθ. 54921/6414 της 16 Ιουλ./19 Αυγ.  1966 (ΦΕΚ Β΄ 518) Περί του ναυλολογίου εμπορευμάτων και απαλλαγής από καταβολής ναύλου αυτοκινήτου βουλευτών. Έχοντες υπ’ όψιν:1)Το άρθρ. 75 του Συντάγματος, δι’ ου παρέχεται εις τους βουλευτάς το δικαίωμα της ελευθέρας κυκλοφορίας και εις τα υπό Ελληνικήν σημαίαν πλοία. 2)Την υπ’ αριθ. 876/1965/2710-65 Γνωμοδότησιν του Β΄ Τμήματος του Ν.Σ.Κ. γνωμοδοτήσαντος ότι η ελευθέρα κυκλοφορία του Βουλευτού επί των πορθμείων επεκτείνεται και επί του αυτοκινήτου. 3)Την από 17-1-1966 αντίθετον γνώμην της Γνωμοδοτικής Επιτροπής Ακτοπλοϊκών Συγκοινωνιών, ήτις εγνωμοδότησεν ομοφώνως ότι τα οχηματαγωγά επιβατηγά πλοία εξυπηρετούν τας συγκοινωνίας και εκτελούν αυτοτελές μεταφορικόν έργον και επομένως δεν δύναται να θεωρηθή ότι το μεταφερόμενον αυτοκίνητον του βουλευτού έχει το δικαίωμα να μεταφερθή άνευ καταβολής ναύλου. 4)Την υπ’ αριθ. 470/1966 αντίθετον γνωμοδότησιν της Ολομελείας του Ν.Σ.Κ. αποδέχεται την γνώμην της πλειοψηφίας του Β΄ Τμήματος του Ν.Σ.Κ. ως ανωτέρω παρ. 2, γνωμοδοτήσαντος υπέρ της άνευ καταβολής ναύλου εις μόνας τας απλάς διαπορθμεύσεις. Ιδόντες:Τας διατάξεις του άρθρ. 90 Νόμ. 6059/1934 περί ακτοπλοϊκών συγκοινωνιών και μεταφορών ως ετροποποιήθη δια του άρθρ. 9 του Νόμ. 756/1948 και τας διατάξεις του Νόμ. 755/1948 ως ετροποποιήθη μετά την έκδοσιν του Ν.Δ. 4352/1964 και του προς εκτέλεσιν τούτου εκδοθέντος Β.Δ. 453/1965 (άρθρ. 4) «περί διατηρήσεως Συμβουλίων και Επιτροπών Υ .Ε.Μ.», αποφασίζομεν: Καθορίζομεν όπως αυτοκίνητα Βουλευτών συνοδευόμενα, υπό των ιδίων, μεταφέρωνται άνευ καταβολής ναύλου δια των οχηματαγωγών-επιβατηγών πλοίων οιασδήποτε δρομολογιακής γραμμής εσωτερικού (πορθμιακής, τοπικής ή κυρίας γραμμής). Κοινοποιηθήτω δεόντως και δημοσιευθήτω εις την Εφημερίδα της Κυβερνήσεως. Με το αυτό ακριβώς, ως και η ανωτέρω, περιεχόμενον εξεδόθη και η υπ’ αριθ. 58313/5024 της 5 Αυγ./29 Σεπτ. 1966 αποφ. Υπ. Εμπορ. Ναυτιλίας (ΦΕΚ Β΄ 596) «περί καθορισμού ναυλολογίου εμπορευμάτων, απαλλαγής από καταβολής ναύλου αυτοκινήτων βουλευτών». 